на въздушния транспорт, КСР услуги, други услуги, спомагателни към услугите на въздушния транспорт, например наземни услуги, даване под наем на въздухоплавателни средства с екипаж, както и услуги по управление на летища. Условията за взаимен пазарен достъп в областта на въздушния транспорт ще са предмет на Споразумението между Европейския съюз и неговите държави членки и Украйна за създаване на общо въздушно пространство.
 Даване под наем на въздухоплавателни средства с екипаж
 ЕU: Използваните от въздушни превозвачи от Европейския съюз въздухоплавателни средства трябва да са регистрирани в държавата — членка на Европейския съюз, която издава лиценз на въздушния превозвач, или на друго място в Европейския съюз. При даването под наем на въздухоплавателни средства с екипаж самото въздухоплавателното средство трябва да е собственост на физически лица, отговарящи на специални критерии за националност, или на юридически лица, отговарящи на специални критерии за собствеността на капитала и контрола. Въздухоплавателното средство трябва да се експлоатира от въздушни превозвачи, които са собственост на физически лица, отговарящи на специални критерии за националност, или на юридически лица, отговарящи на специални критерии за собствеността на капитала и контрола.
 Компютърни системи за резервация (КСР)
 ЕU: По отношение на компютърните системи за резервация, когато въздушни превозвачи от Европейския съюз не получават равнопоставено третиране (13) като това, което получават в Европейския съюз, от доставчиците на услуги за КСР, установени извън Европейския съюз, или когато доставчиците на услуги за КСР от Европейския съюз не получават равнопоставено третиране като това, което получават в Европейския съюз, от въздушните превозвачи, установени извън ЕС, могат да бъдат предприети мерки за осигуряване на равнопоставено третиране, съответно спрямо въздушните превозвачи, установени извън ЕС, от страна на доставчиците на услуги за КСР в Европейския съюз или спрямо доставчиците на услуги за КСР, установени извън ЕС, от страна на въздушните превозвачи в Европейския съюз.
 Железопътен транспорт
 HR: Няма задължения за национално третиране и третиране като най-облагодетелствана нация по отношение на пътническия и товарния транспорт и по отношение на услуги по тласкане и влачене, различни от тези за третирането по член 136 от глава 6 („Установяване, търговия с услуги и електронна търговия“) от дял IV на настоящото споразумение.
 Автомобилен транспорт
 ЕU: По отношение на пътническия транспорт (CPC 7121 и CPC 7122) чуждестранните инвеститори нямат право да предоставят транспортни услуги в рамките на държава членка (каботаж) освен в случай на даване под наем на автобуси с водач за случаен превоз.
 Енергиен сектор
 ЕU: Няма задължения за национално третиране и третиране като най-облагодетелствана нация по отношение на юридическите лица от Украйна, контролирани (14) от физически или юридически лица от държава, която съставлява повече от 5 % от вноса на ЕС на нефт или природен газ (15), освен когато ЕС предостави цялостен достъп до този сектор на физически или юридически лица от тази държава по силата на споразумение за икономическа интеграция, сключено със съответната държава.
 ЕU: Сертифицирането на преносната система на оператор, контролиран от физическо или юридическо лице (лица) от трета държава (държави), може да се откаже, ако съгласно член 11 от Директива 2009/72/ЕО на Европейския парламент и на Съвета от 13 юли 2009 г. относно общите